<classify> RAYMOND MINJA, IRINGA Naibu Meya wa Manispaa ya Iringa,Joseph Lyata, ametoa siku Tano kwa kikundi cha wafanyabiashara wa minadani WAMMA kuitisha uchaguzi na wa viongozi wapya ili kuepusha migogoro isiyokuwa na lazima. Uamuzi huo wa Naibu Meya umekuja mara baada ya viongozi wa kikundi hicho kijiuzulu nafasi zao jana Mei 24 . Akizungumza na wanachama hao leo Mei 25, kwenye mkutano aliouitisha amesema mara baada ya kusikiliza pande zote mbili viongozi na wanachama ni vema kufanya uchaguzi wa viongozi wapya ili kuendesha kikundi hicho. Ndugu zangu sasa tumefikia sehemu nzuri tumefanya mazungumzo kwaamani bila hata ya kuwepo kwa polisi na viongozi wamekiri mapungufuyao na katika hali ya kawaida hakuna binadamu asiyekuwa na mapungufuna hata nyie wanachama mna mapungufu yenu hivyo basi ndani ya sikutano tumekubaliana hapa tuitishe mkutano mkuu na tufanye uchaguzi waviongozi wetu maana hawa waliopo hawapo kisheria amesema lyata Amesema wafanyabiashara wadogo wadogo ni watu muhimu sana kwenye nchi hii na ndiyo maana Rais Magufuli amekuwa akiwatetea na kuwapigania wafanyabiashara wadogo hasa machinga na ndiyo maana akatoa maelekezo kwa viongozi aliowateuwa kuwapigania wafanyabiashara hao ili wasibughudhiwe na mtu yoyote . Ndugu zangu nyie ni watu muhimu sana mmekuwa mkifanya kazi nzuri na ndiyo maana nchi yetu inasonga mbele kwani sote tunategemeana na ndiyo maana leo tumekuja hapa pamoja na watendaji wa manispaa ili kufanya kikundi hiki kisife bali kiendelea na baadae hata kuja kuwa benki kama vikundi vingine vilivyoanza.  <topic>: KITAIFA 